วิเคราะห์ตลาดภาคบ่าย – บล.เอเอสแอล
สรุปทิศทางตลาดภาคเช้า และแนวโน้มการลงทุนภาคบ่าย โดย บล.เอเอสแอล จำกัด
11 ก.พ. 2559

ภาครวมตลาดภาคเช้า
ดัชนี SET ช่วงเช้าปิดลบเล็กน้อย 1,303.51 (-1.23 จุด,-0.09%) กรอบ 1,299.44 – 1,305.43 มูลค่าการซื้อขาย 15,788 ลบ.  เรียงลำดับมูลค่าการซื้อขายรายกลุ่ม ได้ดังนี้  ICT ENERG BANK CONMAT TRANS HELTH PROP ตามลำดับ.
โดยการปรับตัวลงเช้านี้ยังถือว่าน้อยกว่าตลาดอื่นในภูมิภาค ดังเช่น [KOSPI -2.97%][Hang Seng -4.36%] โดยแม้ดัชนีจะได้รับผลกระทบต่อเนื่องจากการปรับตัวลดลงของราคาน้ำมันดิบ ส่งผลลบต่อหุ้นกลุ่มพลังงาน แต่ยังคงมีแรงซื้อคืนในหุ้นกลุ่มสื่อสารและกลุ่มธนาคารกลับเข้ามาหนุน ส่งผลให้ตลาดติดลบเพียงเล็กน้อย
*** ติดตามตัวเลขผู้ขอรับสวัสดิการการว่างงานของสหรัฐฯคืนนี้   
 
หุ้นที่ส่งผลบวกต่อดัชนีมากสุด ADVANC AOT BBL INTUCH THCOM KBANK BH IEC TRUE IRPC EPG GLOW AAV
หุ้นที่ส่งผลลบต่อดัชนีมากสุด PTT PTTEP BDMS MAKRO PTTGC MINT BLA HMPRO TMB BEC TU EGCO DTAC LH
 
แนวโน้มตลาดและหุ้นที่น่าสนใจ
ปิดภาคเช้า 1,303.51 (-1.23 จุด,-0.09%)
แนวโน้มภาคบ่าย : คาดแกว่งตัวในกรอบแคบ 1,300 – 1,305
ดัชนีช่วงเช้าแกว่งตัวในกรอบแคบ โดยพยายามยืนเหนือแนวต้านสำคัญ 1,305 แต่ยังไม่สามารถทำได้ อย่างไรก็ดี Indicators ต่างๆ ยังคงแสดงสัญญาณที่เป็นบวก แสดงถึงแนวโน้มหลักที่ยังเป็นการแกว่งตัวขึ้น 
 
CSS (ราคาปิดภาคเช้า 4.42)
ซื้อเก็งกำไร แนวรับ 4.40  แนวต้าน 4.52 / 4.68 
แกว่งตัวสร้างฐานราคาในกรอบ 4.52-4.34 ได้อย่างมั่นคง ระยะสั้นแท่งเทียนสีขาวกลับตัวผ่านSMA5วันและ10วันขึ้นมาเป็นสัญญาณซื้อเก็งกำไร โดยมีปริมาณการซื้อขายที่เพิ่มขึ้น และค่าสัญญาณRSI, MACD สนับสนุนการทดสอบผ่านแนวต้าน 4.52 โดยมีแนวต้านต่อไปDouble Topที่  4.68
 
CI (ราคาปิดภาคเช้า 2.54)
ซื้อเก็งกำไร/ถือ แนวรับ 2.52 แนวต้าน 2.72   
การเรียงตัวเส้นค่าเฉลี่ย SMA และแท่งเทียนอยู่ในภาวะขาขึ้น เป็นสัญญาณที่ดี มีโอกาสปรับตัวขึ้นต่อทดสอบแนวต้านถัดไป 2.72